proxectonos/corpus_dominio_legal_administrativo_tmp huggingface dataset:
DH. W36.48597. SOLICITUDE DE MANUEL FARIÑA DE LA TORRE PARA AUTORIZACIÓN DE OBRAS PARA CONSTRUCCIÓN VIVENDA UNIFAMILIAR E MUROS CONTENCIÓN E PECHE NO LUGAR DE GORGULLON, CARRACEDO, CALDAS DE REIS
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 25/06/2015)

Don Cesar Alexander Boukhcheb Corcoll, con DNI XXXXXXXXX e enderezo Gorgullón, núm.13- Carracedo, solicita de Augas de Galicia co CIF: Q1500378C, a autorización de obras no lugar de Gorgullón 1, parroquia de Carracedo (Santa Mariña), Concello de Caldas de Reis (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na construción de vivenda unifamiliar de 10,00 x 12,00 m de superficie con tres andares (planta semisoto + 2) a unha distancia mínima de 5 m do regato, muros de contención de terras de 5,00 x 1,20 m, outro de 15,00x0,70 e de 20,00 x 1,00 m (lonxitudes x altura media) e recheo de terras deixando libre a zona de servidume para uso público peonil e muros de peche de parcela, fóra da zona de servidume de leitos, no lugar de Gorgullón nº 1, parroquia de Carracedo, Caldas de Reis (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 4 de xuño de 2015.—O Xefe da Área de Autorizacións e Concesións, Jhonatan Popovic De Pradena.
COMUNICACIÓN DO CAMBIO DOS MEMBROS NAS COMISIÓNS INFORMATIVAS DO GRUPO MUNICIPAL ACIP
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 10/03/2015)

A Corporación Municipal en sesión do 17-02-15 acordou: Comunicación do Portavoz de Alternativa Ciudadana de Ponteareas, de data 9 de febreiro de 2015, para o cambio dos membros nas Comisións Informativas respecto do Grupo Municipal ACIP. - A Corporación Municipal queda enterada da comunicación do Grupo ACIP sobre cambio de membros das comisións informativas, do teor: Titular: Leira Tadili Changoluisa. Suplente: Andre Luiz Escruela Miserachs Titular: Andre Luiz Escruela Miserachs Suplente: Guillermo Enrique Elezgarai Reimondo Titular: Miren Mirari Licoa Atue Suplente: Andre Luiz Escruela Miserachs Titular: Andre Luiz Escruela Miserachs Suplente: Miren Mirari Licoa Atue Titular: Andre Luiz Escruela Miserachs Suplente: Miren Mirari Licoa Atue Titular: Andrea Elizabeth Sobas Gelaberto. Suplente: Guillermo Enrique Elezgarai Reimondo. Ponteareas, 24 de febreiro de 2015.—O Alcalde, Salvador González Solla.
NOTIFICACIÓN A DON JESÚS PUERTAS ARGIBAY E/R DE "SERVICIOS PARGIBA, SL" DO OFICIO DA TENENCIA DE ALCALDÍA DE DATA 11/11/14 (EXPEDIENTE Nº 3432/08).
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 16/02/2015)

ASUNTO: NOTIFICACIÓN A DON LUIS ROQUE ANIBAL ANTONIO UTSET NOVIO E/R DE “SERVICIOS PARGIBA, SL” DO OFICIO DA TENENCIA DE ALCALDÍA DE DATA 11/11/14 POLO QUE SE LLE DA AUDIENCIA PREVIA Á DECLARACIÓN DE ARQUIVO DO EXPEDIENTE DE SOLICITUDE DE LICENZA DE APERTURA DE LOCAL CON DESTINO A CAFÉ-BAR NO BAIXO DO INMOBLE SITO NA RÚA SAN ANTONIÑO, Nº 1, EN PONTEVEDRA. Intentada a notificación do oficio da Tenencia de Alcaldía de data 11/11/14 a don LUIS ROQUE ANIBAL ANTONIO UTSET NOVIO en representación da entidade “Servicios Pargiba, SL”, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese a notificar mediante a publicación no BOP e no taboleiro de anuncios do Concello no seu último domicilio do texto íntegro do devandito acto administrativo: “Examinado o presente expediente, incoado en data 01/02/08, a nome da entidade “Palmeras y Sucursal Pontevedra, SL", con NIF B36226835, e posteriormente subrogada a entidade "Servicios Pargiba, SL", con NIF B36599298, en solicitude de licenza de apertura de local con destino a café-bar no baixo do inmoble sito na rúa San Antoniño, nº 1, comunícolle que consta achegada a comunicación previa de obras e apertura nese mesmo emprazamento para distinta actividade e a nome doutra persoa. Xa que logo, ao abeiro do establecido no art.84 da Lei 30/1992, de 26 de novembro, do réxime xurídico das administracións públicas e do procedemento administrativo común, outórgolle un prazo de audiencia e vista no expediente de dez días hábiles (contados dende o día seguinte ao da notificación do presente oficio), co fin de que poida examinalo e presentar as alegacións que estime procedentes en defensa dos seus dereitos e intereses, como trámite previo á disposición de arquivo, ao abeiro do disposto no artigo 87.2 da devandita lei, de todas as actuacións practicadas.” Pontevedra, 13 de xaneiro de 2015.—O Tenente de Alcalde delegado da Área de Urbanismo, Antonio Louro Goyanes.
SUNVECNONS DE CARÁCTER CULTURAL AÑO 2014
ADMINISTRACIÓN LOCAL — Municipal — Tomiño (Subvenciones, 11/02/2015)

A XUNTA LOCAL DE GOBERNO ÓRGANO COMPETENTE AO EFECTO, COA DATA DE 2 DE XUÑO DE 2014 ADOPTOU O SEGUINTE ACORDO 4.- ACORDO CONCESION SUBVENCIONS ENTIDADES DE CARACTER CULTURAL. O QUE SE FAI PUBLICO AOS OPORTUNOS EFECTOS EN TOMIÑO 15 XANEIRO 2015 Tomiño, 28 Xaneiro 2014.—A Alcaldesa, Sandra González Álvarez
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA E CONSERVACIÓN DE CONTADORES E SANEAMENTO E DEPURACIÓN DE AUGAS RESIDUAISCORRESPONDENTE AO 4º TR.2014
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 04/02/2015)

Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o Padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 4º trimetre de 2014, o citado Padrón estará a disposición do publico durante 15 días dende a publicación do presente anuncio no BOP na Oficina de ESPINA & DELFÍN, S. L. sita na rúa do Campo da Feira de Vila de Cruces, en horario de 11:30 a 13:30 horas, os martes e venres, para que os interesados poidan examinalo, e, no seu caso, formular as reclamacións oportunas. Contra estes actos poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O pago poderá efectuarse nas oficinas da empresa ESPINA Y DELFÍN, abertas ao público de 11:30 a 13,30 horas, os martes e venres, en período voluntario ate ó vindeiro 23 de abril de 2015. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. De conformidade co artigo 49.7 do Decreto 136/2012 a obriga de que o "procedemento para o cobro do canon da auga en período voluntario será unitario co seguido para a recadación dos dereitos que á entidade subministradora correspondan polo servizo de abastecemento da auga". A tal efecto o citado artigo establece que "o acto de aprobación do documento que faculta para o cobro dos dereitos dimanantes do servizo de abastecemento da auga e o anuncio de cobranza virán referidos igualmente ao canon da auga. Neste acto deberá advertirse ao contribuínte de que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia defacenda da Xunta de Galicia e, así mesmo, deberá indicarse que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación". Vila de Cruces, a 26 de xaneiro de 2015.—O Alcalde, Jesús Otero Varela.
ACORDO PLENO RELATIVO A MODIFICACIÓN ANEXO PERSOAL-POSTO PERSOAL EVENTUAL
ADMINISTRACIÓN LOCAL — Municipal — Salceda de Caselas (Presupostos e cadros de persoal, 29/07/2015)

O Pleno deste Concello en sesión extraordinaria celebrada o 13 de xullo de 2015, acordou o seguinte acordo: “1) Modificar as retribucións do seguinte posto de persoal eventual que xa consta na plantilla e no anexo de persoal do Concello do orzamento de 2014, prorrogado para 2015: — Denominación do posto: Asesor/a da Alcaldía-Presidencia do Concello Funcións: De confianza e asesoramento especial. Sistema de provisión: Nomeamento e cesamento libre pola Alcaldía e cesamento automático en todo caso cando se produza o cesamento ou expire o mandato da autoridade á que preste a súa función de confianza ou asesoramento. Titulación mínima esixida: ESO/graduado escolar. Réxime de adicación: Xornada completa, en cómputo anual equivalente á dos funcionarios de carreira. Retribucións: 16.800 euros (total anual bruto) (1.200 euros brutos en 12 pagas mensuais e 2 extraordinarias). 2) SUPRIMIR da plantilla de persoal e do anexo de persoal o seguinte posto de persoal eventual do Concello coas características que se indican a seguir: — Denominación do posto: Asesor/a da 1ª Tenencia de Alcaldía do Concello Funcións: De confianza e asesoramento especial. Sistema de provisión: Nomeamento e cesamento libre pola Alcaldía (a proposta da 1ª Tenencia de Alcaldía) e cesamento automático en todo caso cando se produza o cesamento ou expire o mandato da autoridade á que preste a súa función de confianza ou asesoramento. Titulación mínima esixida: ESO/graduado escolar. Réxime de adicación: Media xornada, en cómputo anual equivalente á metade da que corresponde aos funcionarios de carreira. Retribucións: 14.000 euros (total anual bruto) (1.000 euros brutos en 12 pagas mensuais e 2 extraordinarias). 3) Aprobar inicialmente a modificación da plantilla e do anexo de persoal do Concello incluido no Orzamento Xeral do Concello para 2014, prorrogado no 2015, segundo o indicado nos respectivos anexos que se achegan a esta proposta.4) Expoñer ao público as modificacións aprobadas inicialmente, previo anuncio no Boletín Oficial da Provincia, por 15 días hábiles, durante os cales os interesados poderán examinalas e presentar reclamacións ante o Pleno. As devanditas modificacións consideraranse definitivamente aprobadas se durante o devandito prazo non se tivesen presentado reclamacións; en caso contrario, o Pleno disporá do prazo dun mes para resolvelas.5) Unha vez aprobadas definitivamente as modificacións propostas, darase conta, no prazo máximo de 30 días, á Administración do Estado e á Administración da Comunidade Autónoma, procedéndose á súa publicación no Boletín Oficial da Provincia.” Salceda de Caselas, 15 de xullo de 2015.—O Alcalde, Marcos D. Besada Pérez.
APROBACION INICIAL DO ORZAMENTO PARA O EXERCICIO 2015.
ADMINISTRACIÓN LOCAL — Municipal — Portas (Presupostos e cadros de persoal, 27/03/2015)

Aprobado inicialmente, polo Pleno da Corporación, o Orzamento para o exercicio económico do 2.015, o plantel de persoal e a relación de postos de traballo para dito exercicio; en cumprimento co disposto no art.169.1 do R. D. Lexislativo 2/2004, de 5 de marzo, e disposicións concordantes, exponse ó público na Secretaría deste Concello, por prazo de quince días hábiles, que empezará a contarse dende o seguinte ó da publicación do presente Edito no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, as cales deberán ser dirixidas ó Sr. Alcalde-Presidente desta Corporación. Portas, 23 de marzo de 2015.—O Alcalde, Roberto Vázquez Souto.
NOTIFICACION LIQUIDACIÓN TAXAS A NOME DE ROCIO PANADERO
ADMINISTRACIÓN LOCAL — Municipal — Baiona (Outros documentos, notificacións e informacións públicas, 27/04/2015)

Non sendo posible notificar ós interesados que figuran a continuación polos medios ordinarios, de conformidade co establecido no número 4 do artigo 59 da Lei 30/92, do 26 de decembro, procédese á notificación meirante este anuncio a publicar no “Boletín Oficial” da provincia e no taboleiro de anuncios do Concello: LIQUIDACION TASACION COSTAS TSJG, DECRETO DE 23/03/15, EN RECURSO APELACION 41/09. LAI REVERON DEL POYO. IMPORTE: 1.521 € Baiona, 15 de abril de 2015.—O Alcalde, Jesús Vázquez Almuiña.
PADRÓN FISCAL PRESENTADO POR AQUALIA DO SERVICIO DE ABASTECEMENTO, SANEAMENTO E DEPURACIÓN DE AUGAS, CORRESPONDENTE Ó PRIMEIRO TRIMESTRE DE 2014.
ADMINISTRACIÓN LOCAL — Municipal — Bueu (Outros documentos, notificacións e informacións públicas, 06/04/2015)

Por decreto da Alcaldía – Presidencia de data 19 de Marzo de 2015 aprobóuse o padrón fiscal presentado por AQUALIA do servicio de abastecemento, saneamento e depuración de augas do Concello de Bueu correspondente ó primeiro trimestre do exercicio 2014. Por un importe total de CENTO TRINTA E SEIS MIL NOVECENTOS TRINTA E SEIS EUROS CON CATRO CENTIMOS (134.936,04 euros), sendo o periodo voluntario de cobro desde o día 10 de Abril de 2015 ó 11 de Xuño de 2015 ambolos dous inclusive de conformidade co previsto nos arts.12 do Texto Refundido da Lei Reguladora das Facendas Locais e 62.3 da Lei Xeral Tributaria. Procédese á exposición pública de dito Padrón durante o plazo de quince días a partir da publicación do anuncio de cobro no Boletín Oficial da Provincia, plazo durante o cal dito padron estará á disposición dos interesados no Concello e nas oficinas de Aqualia para que podan examinalo e presentar cantas reclamaciones estimen oportunas. Contra o acto de aprobación do Padrón podrá interponerse recurso de reposición ante o Alcalde-Presidente no plazo dun mes a contar desde o seguinte ó da finalización do período de exposición pública do Padrón, de conformidade ó lo previsto no artígo 14.2 do Real Decreto Lexislativo 2/2004, do 5 de marzo, polo que se aproba o Texto Refundido de la Ley reguladora das Facendas Locais Bueu, a 19 de Marzo de 2015.—O Alcalde, Félix Juncal Novas.
AXUDAS CONCEDIDAS DURANTE O SEGUNDO TRIMESTRE DO ANO 2015 (ATA A DATA ACTUAL), TRAMITADAS POLO SERVIZO DE COOPERACIÓN
ADMINISTRACIÓN LOCAL — Provincial — Deputación Provincial (Subvencións, 15/06/2015)

De conformidade co establecido no artigo 18 da Lei 38/2003, de 17 de novembro, xeral de subvencións e na base 25ª.16 do orzamento provincial para o ano 2015, publícanse as subvencións concedidas no segundo trimestre do ano (ata a data actual), tramitadas polo Servizo de Cooperación da Deputación de Pontevedra. Pontevedra, 8 de xuño de 2015.—O Presidente.—O Secretario.
PUBLICACIÓN DE SUBVENCIÓN ESCOLA DE CANTEIROS
ADMINISTRACIÓN LOCAL — Provincial — Deputación Provincial (Subvencións, 12/11/2015)

De Conformidad co establecido no artigo 18 de Lei 38/2033, de 17 de novembro, Xeral de Suvencións e na Base 25, punto 16, do Orzamento Provincial para o ano 2015, publícase, o resumo das subvencións concedidas por cada servizo no primeiro trimestre, coa información que de seguido se detalla: O detalle individual publicarase no taboleiro de anuncios da Deputación (Pazo Provincial) e na páxina wwweb.www.depontevedra.es da Deputación. Pontevedra, a 5 de Novembro de 2015.—A Presidenta.—O Secretario.
EXPEDIENTE IN407A 2015/15. SOLICITANTE: ELECTRA ALTO MIÑO SA PARA A INSTALACIÓN CT ARANTEI- A GRELA, SALVATERRA DO MIÑO
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 02/10/2015)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 8 de setembro de 2015.—O xefe territorial, Ignacio Rial Santomé.
DH. W36.49973, SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN DE OBRAS PARA CANALIZACIÓN SOTERRADA DE LÍNEA ELÉCTRICA DE BAIXA TENSIÓN NO LUGAR DE GONDARIÑO (SANXENXO)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 25/08/2015)

Unión Fenosa Distribución SA., con DNI A63222533 e enderezo Trav. Vigo 204, solicita de Augas de Galicia co CIF: Q1500378C, a autorización de obras no lugar de Gondariño, parroquia de Vilalonga (San Pedro), Concello de Sanxenxo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.49973 As obras solicitadas consisten na canalización soterrada de 75 metros de lonxitude en gabia con ate tres tubos de polietileno de diámetro 160 mm e liña eléctrica de baixa tensión, a una distancia máxima de 35 metros do regato do Carballo, no lugar de Gondariño, parroquia de Vilalonga, Sanxenxo (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 30 de xullo de 2015.—O Xefe da Área de Autorizacións e Concesións, Waldemar Grijincu El Hajjy.
APROBACIÓN INICIAL DA ORDENANZA REGULADORA DA TAXA POLO SERVIZO DE AUGA E DEPURACIÓN
ADMINISTRACIÓN LOCAL — Municipal — Ponteareas (Ordenanzas e Regulamentos, 06/11/2015)

A Corporación Municipal en sesión celebrada o 20-10-15: 2-Modificación do Anexo apartado b) da Ordenanza reguladora da Taxa polo Servizo de Alcantarillado e Depuración de Augas Residuais, quedando redactado o Anexo Primeiro -Tarifa, da seguinte maneira: Someter os expedientes de modificacións, a información pública, polo prazo de 30 días hábiles, a contar dende o día seguinte ao da publicación no BOP, para os efectos de reclamacións. No suposto de non formularse alegacións as ordenanzas quedarán aprobadas definitivamente de modo automático, debendo publicarse o seu texto íntegro no BOP para os efectos da súa entrada en vigor. Si se produxeran alegacións deberán ser resoltas polo Pleno da Corporación”. Ponteareas, a 23 de outubro do 2015.—A Secretaria accidental, Pilar Rodriguez Dominguez.
CORRECCIÓN DE ERROS DAS BASES REGULADORAS DO PLAN DE CONSERVACIÓN E FUNCIONAMENTO DE BENS E SERVIZOS MUNICIPAIS 2015.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/02/2015)

Resultando que, tras a aprobación no Pleno do 30/12/2014 das “BASES REGULADORAS DO PLAN DE CONSERVACIÓN E FUNCIONAMENTO DE BENS E SERVIZOS MUNICIPAIS–2015”, publicadas no BOPPO núm.1, do 02/01/2015, e logo de publicarse a corrección dun erro de transcrición no BOPPO núm.3, do 07/01/2015, se advertiu un erro na redacción da Base 12.4 que, a pesar de que se establece que todos os contratos deben iniciarse antes do 1 de abril do 2015, a súa formalización queda circunscrita unicamente ó mes de marzo. Considerando que non existen razóns obxetivas para que os contratos poidan iniciarse en data anterior, non resulta coherente restrinxir o período para formalizar os contratos. Á vista dos informes e antecedentes obrantes no expediente, o ditame da Comisión informativa de Cooperación Municipal, o Pleno ACORDA rectificar a redacción errónea da Base 12.4 das Bases reguladoras do Plan de conservación e funcionamento de bens e servizos municipais, de maneira que onde dí: “4. Todos os contratos deben estar formalizados entre o 1 e o 31 de marzo do 2015, para que todos os contratos se inicien antes do 1 de abril do 2015, agás os casos excepcionais de substitución por renuncia e polo tempo restante, sen que en ningún caso a subvencionabilidade dos contratos poida exceder o 30 de setembro do 2015.”, Debe dicir: “4. Todos os contratos deben iniciarse antes do 1 de abril do 2015, agás os casos excepcionais de substitución por renuncia e polo tempo restante, sen que en ningún caso a subvencionabilidade dos contratos poida exceder o 30 de setembro do 2015.” Pontevedra, 06 de febreiro de 2015.—O Secretario, Carlos Cuadrado Romay.
APROBACION INICIAL MODIFICACION ORDENANZA FISCAL Nº 10
ADMINISTRACIÓN LOCAL — Municipal — Mondariz (Ordenanzas e Regulamentos, 17/04/2015)

O Pleno da Corporación, en sesión ordinaria celebrada o día 28.03.2015, aprobou inicialmente a modificación da Ordenanza fiscal nº 10 reguladora da Taxa por Prestación Do Servizo Público de Instalacións Deportivas e Outros Servizos Análogos no Concello de Mondariz. En aplicación do disposto no artigo 17.1 do Texto Refundido da Lei Reguladora das Facendas Locais, exponse ó público mediante anuncio no taboleiro de edictos do Concello e no Boletín Oficial da Provincia, durante o prazo de 30 días hábiles, a fin de que os interesados poidan examinar o expediente e presentar as reclamacións que estimen oportunas. De presentarse reclamacións terán que ser resoltas polo Pleno da Corporación que adoptará o acordo definitivo, e, de conformidade co establecido no articulo 17.3 do Texto Refundido da Lei Reguladora das Facendas Locais, de non presentarse reclamacións o presente acordo provisional quedará elevado a definitivo, debendo procederse á publicación do texto íntegro da ordenanza no Boletín Oficial da Provincia, para a súa entrada en vigor. En Mondariz, 6 de abril de 2015.—O Alcalde, Julio Alén Montes.
DH. A36.14567 CONCESIÓN DUN CAUDAL DE AUGA A JOAQUÍN ENRIQUE CAMPOS MARTÍNEZ NO CONCELLO DE VILAGARCÍA DE AROUSA (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 19/08/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 14 de xullo de 2015 e como resultado do expediente incoado ó efecto, outorgóuselle a Joaquín Enrique Campos Martínez unha concesión de 1209,7 m3 anuais de auga que procede dun pozo situado na paraxe Os Caeiros, parroquia de Vilagarcía (Santa Baia), no concello de Vilagarcía de Arousa (Pontevedra), con destino a rega de parcelas. Santiago de Compostela, 14 de xullo de 2015.—O subdirector xeral de Xestión do Dominio Público Hidráulico, Claudia Lorena Staniforth Tabib.
APROBACIÓN PREZO PÚBLICO CAMPAMENTO URBANO 2015
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 13/07/2015)

Por medio do presente, e aos efectos do sinalado no artigo 59.6 da Lei 30/1992, do Réxime Xurídico das Administracións Públicas e do Procedemento Administrativo Común, faise público que, pola Xunta de Goberno Local do Concello de A Cañiza na súa sesión que tivo lugar o 3 de xullo de 2015, procedeuse a aprobación do acordo de fixación do PREZO PÚBLICO PARA O CAMPAMENTO URBANO 2015, coas seguintes contías a satisfacer polos obrigados ao pago: 1ª quenda, do 1 ao 15 de xullo: 45 euros.2ª quenda, do 16 ao 31 de xullo: 45 euros.1ª quenda, do 1 ao 15 de xullo: 20 euros.2ª quenda, do 16 ao 31 de xullo: 20 euros 1ª quenda, do 1 ao 15 de xullo: 35 euros.2ª quenda, do 16 ao 31 de xullo: 35 euros Contra o presente acordo de aprobación, que pon fin á vía administrativa cabe a interposición de recurso contencioso administrativo diante da Sala do contencioso administrativo do Tribunal Superior de Xustiza de Galicia, no prazo de dous (2) meses a contar dende o día seguinte ao da súa publicación. A Cañiza, 6 de xullo de 2015.—Por delegación, a 1ª Tte. Alcalde, Ana Mª Cerviño Álvarez.
APROBACIÓN INICIAL DE MODIFICACIÓN DO ARTIGO 18.1, ORDENANZA MUNICIPAL REGULADORA DO USO E DISFRUTE DAS PRAIAS DO MUNICIPIO
ADMINISTRACIÓN LOCAL — Municipal — Cangas (Ordenanzas e Regulamentos, 11/08/2015)

O Pleno do Concello de Cangas, en sesión ordinaria celebrada o día 31 de xullo de 2015, acordou a aprobación inicial á modificación do artigo 18.1 da Ordenanza Municipal reguladora do uso e disfrute das praias do termo municipal de Cangas. En cumprimento do disposto nos artigos 49 e 70.2 da lei 7/1985, de 2 de abril, reguladora das bases do réximel local, e no artigo 56 do Real decreto lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local, sómetese o expediente a información pública polo prazo de trinta días, a contar dende o día seguinte á inserción deste anuncio no Boletín Oficial da Provincia de Pontevedra para presentar reclamacións ou suxestións. Se transcurrido o citado prazo non fosen presentadas reclamacións ou suxestións, considerarase aprobada definitivamente a ordenanza. Cangas, 3 de agosto de 2015.—O Alcalde-Presidente, Xosé Manuel Pazos Varela.
DH. W36.49245. AUTORIZACIÓN DE OBRAS PARA MURO PECHE NA ZONA DE POLICÍA DUN REGATO INNOMINADO, NO LUGAR DE VILANOVIÑA PARROQUIA DE PARADELA (SANTA MARÍA), NO CONCELLO DE MEIS, SOLICITADA POR M. JESUS DIZ CALVEIRO
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 08/07/2015)

Dª. Mª Jesús Diz Calveiro, con DNI XXXXXXXXX e enderezo r/ Mamuela 29–Barrantes, en Ribadumia, solicita de Augas de Galicia co CIF: Q1500378C, a autorización de obras no lugar de Vilanoviña, parroquia de Paradela (Santa María), Concello de Meis (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.49245 As obras solicitadas consisten na construción de muro de peche da parcela 357 do polígono 503, de 90,13 m de lonxitude de pedra de altura ata 1,00 m, sobre muro de contención de terras con altura variable de 2,50 a 0,40 m, a una distancia mínima de 5 m do regato. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 29 de maio de 2015.—O Xefe da Área de Autorizacións e Concesións, Caridad Pilar Vez Cisternes.
APROBACIÓN DEFINITIVA MODIFICACION ORDENANZA FISCAL REGULADORA DA PRESTACIÓN DO SERVIZO DE PUNTO DE ATENCIÓN DE INFANCIA DO CONCELLO DE ARBO
ADMINISTRACIÓN LOCAL — Municipal — Arbo (Ordenanzas e Regulamentos, 10/03/2015)

Ao non presentarse reclamacións durante o prazo de exposición ao público, queda automaticamente elevado a definitivo o acordo plenario inicial aprobatorio de modificación da Ordenanza Fiscal Reguladora da taxa pola prestación do servizo de punto de atención á infancia do Concello de Arbo adoptado en sesión celebrada o día 29.12.14, cuxo texto íntegro se fai público en cumprimento do artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das facendas locais: A cota tributaria, determinarase por unha cantidade fixa, de acordo coas seguintes tarifas/mes: Enténdese por media xornada cando o neno/a permanece no PAI un máximo de 4 horas; e considérase xornada completa cando o neno/a permanece no PAI máis de 4 horas ao día. A matrícula pagarase xunto co primeiro mes da taxa de pago. Quedará exento do pago da matrícula cando se produza unha baixa, e un tempo despois unha alta do mesmo neno/a. As tarifas poderán ser revisada cada ano en función do IPC. A falta de asistencia do/a usuario/a durante un período determinado non supón ningunha redución, nin exención da tarifa mentres non se formalice a baixa correspondente. E con carácter excepcional, aqueles usuarios que por motivos de saúde deixen de asistir ao centro temporalmente, estarán exentos de aboar a cota mensual dende o primeiro día da quincena seguinte á data de comezo do período de ausencia. Esta suspensión temporal durará ata o día primeiro do mes natural ou da quincena seguinte en que o/a usuario/a se reincorpore ao centro. Tanto nestes casos coma noutros que presenten solicitude de exención de tarifa, durante o período que corresponda, deberán xustificar a circunstancia que a motiva.” Contra o presente acordo, conforme ao artigo 19 do Real Decreto Lexislativo 2/2004, de 5 de marzo, poderá interpoñerse polos interesados recurso contencioso-administrativo, no prazo de dous meses contados a partires do día seguinte da publicación deste anuncio no Boletín Oficial da Provincia ante o Tribunal Superior de Xustiza de Galicia. En Arbo a 23 de febreiro de 2015.—O Alcalde, Horacio Gil Expósito.
NOTIFICACIÓN A PEREIRA BARREIRO, RAFAEL E OUTROS.
ADMINISTRACIÓN LOCAL — Municipal — Baiona (Outros documentos, notificacións e informacións públicas, 27/02/2015)

Non sendo posible notificar ós interesados que figuran a continuación polos medios ordinarios, de conformidade co establecido no número 4 do artigo 59 da Lei 30/92, do 26 de decembro, procédese á notificación meirante este anuncio a publicar no “Boletín Oficial” da provincia e no taboleiro de anuncios do Concello: ANO 2014: T OCUPACION VIA PUBLICA CON MESAS E CADEIRAS, C.84, SEGIO DE LA OSADA BATRINU, 697,72 e, C.75, HONG TAUTIVA ALIBES, 348,87 e, C.82, RODAL REFOJOS LAURA, 1.046,58 e. – TAXA CONEXIÓN AUGA, C.64, ROCIO JESUS RAFAEL MOISES RUIZ OLALDE SARITAMA, 314,96 e, C.20, YIZHONG MATARI OZON, 314,96 e, C.60, ISIDRO MANUEL ALDAYTURRIAGA PERDIGAO, 314,96 e. Baiona, 21 de xaneiro de 2015.—O Alcalde, Jesús Vázquez Almuiña.
EDICTO DE PROCLAMACIÓN DE CANDIDATURAS PRESENTADAS NOS DISTINTOS CONCELLOS DO ÁMBITO DESTA XUNTA ELECTORAL
ADMINISTRACIÓN ELECTORAL — XUNTAS ELECTORAIS — Xunta Electoral de Zona de Pontevedra (Procedementos diversos, 28/04/2015)

Dª EVA MARTINEZ CANTALAPIEDRA, SECRETARIA DA XUNTA ELECTORAL DE ZONA DE PONTEVEDRA. FAI SABER: Que ao abeiro do disposto no art.47.1º da Lei Electoral Xeral, para as Eleccións Locais 2015, nos diferentes Concellos e Entidades Locais Menores pertencentes ao ámbito territorial desta Xunta Electoral de Zona, proclamáronse de maneira definitiva as seguintes candidaturas: E para que conste e sexa inserido no Boletín Oficial da Provincia, expídese o presente edicto en Pontevedra a vintesete de abril de dous mil quince.
EXPOSICIÓN PADRÓN IBI RÚSTICA 2015 Y PADRÓN BICES 2015
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 16/09/2015)

Aprobado pola Xunta de Goberno Local de data 31 de agosto de 2015 o Padrón Fiscal do Imposto Sobre Bens Inmobles de Natureza Rústica, e o Padrón Fiscal do Imposto Sobre Bens Inmobles de Características Especiais, para o actual exercicio, exponse ó público na Oficina de Rendas e no taboleiro de edictos deste Concello, para efectuar a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria. A exposición pública farase por un prazo de 20 días hábiles, que empezarán a contar dende o día seguinte ó da inserción deste edicto no Boletín Oficial da Provincia. Durante o mesmo os interesados poderán interpor os seguintes recursos: Vilagarcía de Arousa, a 1 de setembro de 2015.—O Alcalde-Presidente, Alberto Varela Paz.
IN407A 2015/84-4. PETICIÓN DE HIDROELÉCTRICA DO ARNEGO S. L. PARA AUTORIZACIÓN DAS INSTALACIÓNS ELÉCTRICAS LMTS DE CT FONTE DE CÁNTARAS II AO CS COTO EIMIL, AGOLADA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 23/07/2015)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 2 de xuño de 2015.—O Xefe Territorial, Ignacio Rial Santomé.
AMPLIACIÓN DO CEMITERIO DE LAMAS–A ESTRADA
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 27/04/2015)

Solicitando desta Alcaldía por parte da Comunidade veciñal promotora da ampliación do cemiterio de San Breixo de Lamas (representada por D. Salvador Pedro Palacin Arzoz), licenza municipal para a actividade de AMPLIACIÓN DO CEMITERIO a radicar en Sobrado, s/n – Lamas – A Estrada, cumprindo o disposto no art.8.3 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días hábiles, coa fin de que durante o mesmo –que comezará a computarse dende o día seguinte ao da última inserción do presente Edito no Boletín Oficial da Provincia e no Diario Oficial de Galicia– poidan examinar o expediente, no Departamento Municipal de Urbanismo, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. A Estrada, a 11 de marzo de 2015.—O Alcalde-Presidente, D. José C. López Campos.
FORMALIZACIÓN DO CONTRATO "SANEAMENTO EN CARBALLIÑO"
ADMINISTRACIÓN LOCAL — Municipal — Pazos de Borbén (Contratos administrativos, 09/01/2015)

ANUNCIO DE FORMALIZACIÓN DO CONTRATO “SANEAMENTO EN CARBALLIÑO – PAZOS DE BORBÉN” Por resolución da Alcaldía de data 12 de decembro de 2014, adxudicouse o contrato de obras consistentes no “SANEAMENTO EN CARBALLIÑO – PAZOS DE BORBÉN”, publicándose a súa formalización ós efectos do artigo 154, do Texto refundido da Lei de contratos do sector público, aprobado polo Real Decreto Lexislativo 3/2011, do 14 de novembro.123.494,60 euros. Ser a oferta economicamente mais vantaxosa, xa que obtivo a maior puntuación das tres ofertas presentadas, en aplicación dos criterios previstos na cláusula 10ª do PCAP (prazo de execución, ampliación do prazo de garantía, calidade dos materiais e melloras da obra). Pazos de Borbén, 22 de decembro de 2014.—O Alcalde, Andrés Iglesias Rodríguez
BAIXA DE OFICIO NO PADRON MUNICIPAL DE HABITANTES, A SOLEDAD PÉREZ RIAL.
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 13/02/2015)

Pola presente notifícase a Dña. SOLEDAD PEREZ RIAL, do cal o último enderezo coñecido é en Nigrán, que estase a tramitar nas dependencias municipais a baixa de oficio do Padrón Municipal de Habitantes por non residir neste concello. O que se lle notifica mediante a súa publicación no Boletín Oficial da Provincia e no taboleiro de edictos do Concello de Nigrán, ó abeiro do disposto no artigo 59.4 da Lei 30/92, de 26 de novembro, significándolle ó interesado que dispón de quince días para aportar cantas alegacións, documentos ou informacións estime pertinentes, en caso contrario procederase a sua baixa de oficio no padron deste municipio. Nigrán, 3 de febrero de 2015.—O alcalde, Alberto Valverde Pérez.
APROBACIÓN DEFINITIVA ORZAMENTO XERAL 2015 E CADRO DE PERSOAL
ADMINISTRACIÓN LOCAL — Municipal — Vila de Cruces (Presupostos e cadros de persoal, 13/02/2015)

Mediante sesión plenaria celebrada o pasado día 29 de decembro de 2014, aprobouse inicialmente o Presup osto Xeral para o exercicio económico de 2015. Durante o prazo de exposición pública de quince días hábiles, contados a partir da publicación do correspondente edicto no Boletín Oficial da Provincia de Ponteveda núm.8 de data 14 de xaneiro de 2015, non se presentaron reclamacións contra o mesmo, segundo Certificación de secretaría, polo que o citado acordo elévase a definitivo. O importe do citado presuposto ascende tanto en gastos como en ingresos á contía de tres millóns catrocentos vintecatro mil cento trinta e oito euros con corenta e seis (3.424,138,46 €). En cumprimento do disposto no art.169 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, e art.20.3 do Real Decreto 500/1990, de 20 de abril, fanse públicos os capítulos do devandito presuposto, correspondendo ás cantidades q ue a continuación de sinalan: Na referida sesión acordouse tamén aproba-lo cadro de persoal e a plantilla de persoal, que, en cumprimento do disposto no art.127 do RDL 781/1986, de 18 de abril, que se relaciona a continuación Vila de Cruces, 3 de febreiro de 2015.—O Alcalde, Jesús Otero Varela.
RESOLUCIÓN PRESIDENCIAL APROBANDO A LISTA PROVISIONAL DE ASPIRANTES ADMITIDOS E EXCLUÍDOS NO PROCESO DE SELECCIÓN DO POSTO DE TÉCNICO EN SAÚDE AMBIENTAL
ADMINISTRACIÓN LOCAL — Provincial — Deputación Provincial (Bolsas de trabajo, 18/02/2015)

A deputada delegada en materia de Persoal, en virtude das competencias delegadas da Presidencia, ditou a seguinte “De conformidade co disposto na base V da convocatoria publicada no Boletín Oficial da Provincia de Pontevedra (BOPPO) núm.241, de 15 de decembro de 2014, destinada a constituír unha bolsa de emprego para a contratación laboral temporal de diverso persoal para a Deputación de Pontevedra, RESOLVO aprobar a lista provisional de aspirantes admitidos e excluídos no proceso de selección do posto de técnico en Saúde Ambiental que figura como anexo I desta resolución, sinalando as causas de exclusión, que se publicará no BOPPO e se expoñerá no taboleiro de anuncios do organismo provincial. Tanto os aspirantes excluídos coma os omitidos, por non figuraren nas relacións de admitidos, disporán dun prazo de cinco días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e a de realización do primeiro exercicio, que se publicará no BOPPO e no taboleiro de anuncios da institución provincial”. Pontevedra, 10 de febreiro de 2015.—O secretario.
ORDENANZA REGULADORA DO SERVICIO DE TELEASISTENCIA DOMICILIARIA NO CONCELLO DE RIBADUMIA
ADMINISTRACIÓN LOCAL — Municipal — Ribadumia (Ordenanzas e Regulamentos, 09/12/2015)

Téndose acordado polo Pleno Municipal en sesión extraordinaria celebrada con data 25 de novembro de 2015, aprobar provisionalmente a Ordenanza Reguladora do Servicio de Teleasistencia Domiciliaria no Concello de Ribadumia, exponse ó público na Secretaría Xeral deste Concello, a efectos de que as persoas interesadas poidan examina-la mesma e presenta-las reclamacións que estimen oportunas, dentro do prazo de trinta días hábiles, contados a partires do seguinte ó de esta publicación. Ribadumia, a 30 de novembro de 2015.—O Alcalde, David J. Castro Mougán.
NOTIFICACIÓN POR COMPARECENCIA GUILLAN SANCHEZ RAMÓN
ADMINISTRACIÓN LOCAL — Municipal — Illa de Arousa, A (Outros documentos, notificacións e informacións públicas, 03/06/2015)

Ao non se poder practicar directamente a notificación persoal ás persoas que posteriormente se relacionan, pese a intentalo na forma debida, procédese, de conformidade co establecido no artigo 112 da Lei 58/2003, do 17 de decembro, xeral tributaria a efectuar a notificación na que o/a interesado/a, expedientes e procedementos se relacionan a seguir. En virtude do anterior dispoño que a persoa interesada ou o seu representante debidamente acreditado deberá comparecer no prazo de quince días naturais, contados dende o seguinte ao da publicación deste anuncio no Boletín Oficial da Provincia, de luns a venres, de 9 a 14 horas nas oficinas do Concello de A Illa de Arousa, sito na rúa Palmeira nº 25, aos efectos de practicarlle a notificación de dito acto advertíndolle que, transcurrido dito prazo sen comparecer, a notificación se entenderá producida a todos os efectos legais o día seguinte ao do vencemento do prazo sinalado ( Art 112.2 Lei 58/2003, xeral tributaria). Cando o inicio dun procedemento ou calquera dos seus trámites se entendan notificados por non comparecer o obrigado tributario ou o seu representante, se lle terá por notificado das sucesivas actuacións e dilixencias do dito procedemento e se manterá o dereito que lle asiste a comparecer en calquera momento do mesmo. A Illa de Arousa, 18 de maio de 2015.—O Alcalde-Presidente, José Manuel Vázquez Vázquez.
APROBACIÓN INICIAL DAS TARIFAS DO SERVICIO URBANO DE TAXI DE GONDOMAR
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 28/04/2015)

Aprobado inicialmente por Resolución de Alcaldía de data 13/04/15 as tarifas do servizo urbano de taxi de Gondomar aplicables no termo municipal de Gondomar, anunciase a exposición ao público das tarifas por un prazo de 15 días hábiles, de conformidade co sinalado no artigo 22 de Real Decreto 763/1979, de 16 de marzo, polo que se aproba o Regulamento Nacional dos servizos urbanos e interurbanos de transportes en automóbiles lixeiros, modificado polo Real Decreto 1080/1989, de 1 de setembro, ao obxecto de que as asociacións profesionais de empresarios e traballadores, representativas do sector e as dos consumidores e usuarios, efectúen as alegacións que estimen pertinentes. Gondomar, a 13 de abril de 2015.—O Alcalde, Fernando Guitián Guitián.
APROBACIÓN DEFINITIVA DERROGACIÓN DE ORDENANZA FISCAL REGULADORA DA TAXA RECOLLIDA DE LIXO
ADMINISTRACIÓN LOCAL — Municipal — Gondomar (Ordenanzas e Regulamentos, 23/12/2015)

En cumprimento do artigo 17.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, queda automáticamente elevado a definitivo o Acordo plenario de data 20 de outubro de 2015 de aprobación inicial da derrogación da Ordenanza Fiscal reguladora da taxa pola recollida de lixo, o que se publica aos efectos do artigo 70.2 da Lei 7/1985, de 2 de abril, Reguladora das Bases do Réxime Local Contra o presente Acordo, conforme ao artigo 19 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, poderase interpor polo interesados recurso contencioso-administrativo, no prazo de dous meses contados a partir do día seguinte da publicación deste anuncio no Boletín Oficial da Provincia. En Gondomar, a 11 de decembro de 2015.—O Concelleiro Delegado de Economía e Facenda, Pauliño del Río Iglesias.
EXPOSICIÓN PÚBLICA DA CONTA XERAL CORRESPONDENTE AO EXERCICIO 2014
ADMINISTRACIÓN LOCAL — Municipal — Dozón (Presupostos e cadros de persoal, 07/09/2015)

En cumprimento de canto dispón o artigo 212 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo. E unha vez que foi debidamente informada pola Comisión Especial de Contas, exponse ó público a Conta Xeral correspondente ó exercicio 2014, por un prazo de quince días, durante os cales e oito máis, quenes se estimen interesados poderán presentar reclamacións, reparos ou observacións que teñan por conveniente.
EXPOSICIÓN PÚBLICA DO PADRÓN DAS TAXAS POLO SERVIZO DE SANEAMENTO E COEFICIENTE DE VERTEDURA
ADMINISTRACIÓN LOCAL — Municipal — Ribadumia (Outros documentos, notificacións e informacións públicas, 17/08/2015)

Configurado pola empresa concesionaria do servizo de saneamento, o padrón das taxas polos servizos de saneamento e coeficiente de verteduras, correspondente ao PRIMEIRO SEMESTRO de 2015, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Ourense, número 8, Cambados, en horario de 9:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra estes actos os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas, de luns a venres. Transcorrido o período voluntario de pago establecido, ata o 30 de setembro de 2.015, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Ribadumia, a 3 de agosto de 2.015.—O Alcalde, David J. Castro Mougán.
EXPOSICION PUBLICA CONTA XERAL DA DEPUTACION E ESCOLA DE ENFERMERIA EXERCICIO 2014
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 28/05/2015)

A Comisión Especial de Contas ditaminou, na súa reunión do 22 de maio de 2015, a Conta Xeral da Deputación Provincial de Pontevedra correspondente ó exercicio 2014, integrada pola propia da Deputación de Pontevedra e a da Escola Universitaria de Enfermería. En cumprimento co establecido no artigo 212 do Real Decreto Lexislativo 2/2004, de 5 de marzo, no que se aproba o Texto Refundido da Lei reguladora das Facendas Locais, estas contas quedan expostas ó público, no Servizo de Intervención desta Deputación, por espazo de quince días, durante os cales e oito máis, poderán os interesados presentar as reclamacións, reparos ou observacións que estimen pertinentes. Pontevedra, 22 de maio de 2015.—O Presidente, Rafael Louzán Abal.—O Secretario, Carlos Cuadrado Romay.